แฟนด้อมพันธุ์แท้

แฟนด้อมพันธุ์แท้ (FANDOM) เป็นรายการโทรทัศน์ไทยประเภทเกมโชว์ควิซโชว์ ผลิตโดยเวิร์คพอยท์ เอ็นเทอร์เทนเมนท์ ออกอากาศทางช่องเวิร์คพอยท์ ออกอากาศทุกวันพุธ เวลา 20.05 น. ออกอากาศเทปแรกเมื่อวันที่ 25 ตุลาคม 2566 ดำเนินรายการโดยกันต์ กันตถาวร โดยเทปแรกที่ออกอากาศคือ Billkin & PP Krit (บิวกิ้น–พีพี)

พิธีกร 
 กันต์ กันตถาวร

กติกา

3 วินาที 
ผู้เข้าแข่งขันจะต้องตอบคำถามให้ได้ภายในเวลา 3 วินาที (ถ้าตอบผิดภายในเวลา 3 วินาที สามารถตอบใหม่ได้) โดยแบ่งเป็น 2 รอบ คำถาม 2 ชุดแบ่งเป็นรอบละชุดคำถาม โดยในรอบแรก เล่นกันคนละข้อ และในรอบที่ 2 จะใช้วิธี แย่งกันกดสัญญาณไฟ ใครที่ได้ 2 คะแนนก่อนเข้ารอบ Action Game ต่อไป โดยรอบนี้ต้องการผู้เข้ารอบ 4 คน

Action Game 
กติกาในรอบนี้ผู้เข้าแข่งขันทั้ง 4 คนต้องแย่งกันกดสัญญาณไฟเพื่อตอบคำถามของพิธีกรให้ถูกต้อง 1 ข้อ เพื่อเข้ารอบถาม-ตอบ โดยรอบนี้ต้องการผู้เข้ารอบ 2 คน ถ้าเกิดมีผู้เข้าแข่งขันกดสัญญาณไฟได้แล้วตอบผิดจะไม่มีสิทธิ์ตอบในคำถามข้อนั้นๆ ได้อีก โดยจะให้สิทธิ์ผู้เข้าแข่งขันที่เหลือแย่งกดสัญญาณตอบต่อจนกว่าจะมีผู้ตอบถูก และถ้าผู้เข้าแข่งขันคนนั้นๆ ตอบผิดครบ 2 ครั้งตกรอบทันที

ถาม-ตอบ 
กติกาในรอบถาม-ตอบผู้เข้าแข่งขันทั้ง 2 จะต้องผลัดกันตอบคำถามจากทั้งหมด 6 คำถาม ผู้เข้าแข่งขันที่เข้ารอบมาก่อนมีสิทธิ์เล่นก่อน โดยถ้าหากในรอบนั้นผู้เข้าแข่งขันตอบถูกทั้งคู่หรือผิดทั้งคู่ต้องตอบคำถามข้อที่เหลือต่อ หากผู้เข้าแข่งขันคนใดตอบผิดและผู้เข้าแข่งขันอีกคนตอบถูก ผู้ตอบถูกจะได้เป็นสุดยอดแฟนด้อมพันธุ์แท้ในเรื่องนั้นและได้ตอบคำถามเพื่อชิงของรางวัลสุดพิเศษในรอบคำถามสุดยอดแฟนด้อมพันธุ์แท้ (ในกรณีที่เล่นครบ 6 ข้อ แล้วยังเสมอกัน ทางรายการจะมีคำถามสำรองโดยการกดสัญญาณไฟเพื่อหาสุดยอดแฟนด้อมพันธุ์แท้ต่อไป)

คำถามสุดยอดแฟนด้อมพันธุ์แท้ 
สุดยอดแฟนด้อมพันธุ์แท้จะต้องตอบคำถามที่พิธีกรถามขึ้นมา หากสุดยอดแฟนด้อมพันธุ์แท้ตอบถูกจะได้รับทั้งถ้วยรางวัลสุดยอดแฟนด้อมพันธุ์แท้และของรางวัลสุดพิเศษ แต่หากตอบผิดจะได้รับเพียงถ้วยแฟนด้อมพันธุ์แท้กลับไป ซึ่งในปีนี้ไม่มีแฟน(ด้อม)พันธุ์แท้แห่งปีเช่นเดียวกับเมื่อปี 2000 และ 2018 เนื่องจากเริ่มออกอากาศในช่วงครึ่งปีหลัง

รายชื่อสุดยอดแฟนด้อมพันธุ์แท้

อ้างอิง 

รายการโทรทัศน์ไทย
เกมโชว์ไทย
รายการโทรทัศน์ช่องเวิร์คพอยท์ทีวี
รายการโทรทัศน์ไทยที่เริ่มออกอากาศตั้งแต่ พ.ศ. 2561
รายการโทรทัศน์ที่เริ่มออกอากาศตั้งแต่ พ.ศ. 2561
แฟนพันธุ์แท้